JohanHeinsen/ENO huggingface dataset:
Kiøbenhavns Postrytter, 1787-02-09
AVERTISSEMENT. Directionen for det kongelige Octroierede Danske Asiatiske Compagnie bekiendtgjør herved: at Onsdagen den 18de April, förstkommende, bliver udi Compagniets Huus holden Auction over endeel Ostindiske og Chinesiske Vahre, i Folge de udstædte Speciel-Carger, ligesaa bliver til samme Tid og Sted bortsolgt endeel fra diverse Auctioner overblevne efterstaaende og uindfriede Chinesiske og Ostindiske Vahre, hvilke 14 Dage forinden Auctionen i Compagniets Pakhuse kan tages i Öiesyn.
Kiøbenhavns Postrytter, 1787-02-12
Kiøbenhavns en Aar. No. en theol. huus. Lund, sen.
Kiøbenhavns Postrytter, 1787-02-12
Post-Tidender. Pa an, liske Mandagen, den 12 Februarii. Heraf udgives ugentlig 2de Stykker, ved P. M. Hopstner.
Kiøbenhavns Postrytter, 1787-02-12
Lissabon, den 2 Januarii. Udvandringen fra Portugals Provindser tager daglig til. Emigranterne komme i Mængde her til Hovedstaden, og, hvad Midler der saa anvendes, kan man ikke holde dem derfra. Man har nu endogsaa begyndt at sende andre Folk hen igien, for at erstatte disse, som forlade Provindserne. Alle Portugisiske Skibe, som komme fra Øerne, og i sær fra St. Miguel, have Mænd, Koner og Piger ombord. Man gifter dem af disse Emigranter, som ikke endnu ere gifte, man giver dem det fornødne Haandværkstøi, og sender dem bort, for af befolke Provindserne.
Kiøbenhavns Postrytter, 1787-02-12
En Franskmand, som paa nogen Tid opholder sig her, har opfundet Bomber og Granater, hvis Jld er usynlig, og hvis Virkning er uimodstaaelig og forfærdelig hastig. Saa snart de falde paa Jorden, tændes de an, og springe i tu til alle Sider. Opfinderen har gjort adskillige Forsøg dermed i nogle Artillerie-Officerers Overværelse, og nu vil han ogsaa prøve paa, om de giøre samme Virkning, naar de kastes i Vand. Som om man ikke allerede havde Grumheds=Redskaber nok at lægge det svage menneskelige Kiøn øde med Pera, den 5 Januarii.
Kiøbenhavns Postrytter, 1787-02-12
Pachaens af Scutari alvorlige Rebellion tvinger Porten til meget krigerske Anstalter. Rebelleren truer at ville bemægtige sig Provindsen Bosnien, under Forevending, at hans Forfædre have eiet den, og Porten har derfor sendt Pachaen af Bosnien befaling, at sætte sig af alle Kræfter imod Rebelleren, indtil han faaer en tilstrækkelig Undsætning. De Hvervinger, Porten for denne Sags Skyld lader foranstalte, ere forfærdelige, og Hvervingsfanerne afsendes paa samme Maade, som om en Krig forestod imod en christelig Magt.
Kiøbenhavns Postrytter, 1787-02-12
Rom, den 11 Januarii. Projectmager Miller, som er en Engellænder, ikke nogen Tydsker, er nu udnævnt til Jnspector over de Pavelige Financer, med 50 Ducater maandelig Løn.
Kiøbenhavns Postrytter, 1787-02-12
J Neapolis har man Efterretning om nye Jordstød, som ere følte stærkt i Grigenti og Avellino. Ogsaa i den liden Republik St. Marino har Jordskjælvet gjort stor Skade, og i Rimini rasede det endnu den 10de, 11te og 12te hujus.
Kiøbenhavns Postrytter, 1787-02-12
Petersborg, den 19 Januarii. Den 13de hujus begav Keiserinden sig til Czarskoe Zelo. Den 17de gik den Keiserlige, Franske og Engelske Gesandt, og de øvrige Herrer af Suiten derhen, og i Gaar, den 18de, har Hs. Majestæt derpaa tiltraadt Reisen til Kiow.
Kiøbenhavns Postrytter, 1787-02-12
Paris, den 26 Januarii. Allerede længe og til havde den offentlige Stemme opfordret Regieringen til at forbedre de Ulykkeliges Skjebne, som Armoden klynger sammen her i Hospitalet Hotel Dien. Videnskabernes Academie fik befaling, at undersøge dette Hospitals Tilstand, og ved denne Undersøgelse bleve de samme Kiendsgierninger, som man før havde holdet for overdrevne og utroelige, tilfulde beviiste. Men en saa trængende Nød krævede haftig Hielp, og de Midler Statens mange andre Fornødenheder paa denne Tid tillode at anvende dertil, vare ikke tilstrækkelige. Under disse Omstændigheder bekiendtgiør Gazette de France for i Dag en Kongelig Jndbydelse til Subscription, for strax at bygge 4 nye Hospitaler, hvert paa 1200 Senge, her i Hovedstaden, til at erstatte Utilstrækkeligheden af Hotel=Dien, og dets store Mangler. Jnden 6 Aar skulle disse 4 nye Hospitaler være færdige, og ved Indgangen af hvert kommer en Tavle af Erts, med alle deres Navne, som have subscriberet for 10000 Livres og derover. Bygningen af alle 4 Hospitaler skal begyndes strax og paa eengang, og det Kongelige Skatkammer giør Forskud dertil.
Kiøbenhavns Postrytter, 1787-02-12
Den Uforskammede, som tillod sig den sidst anførte utidige Vittighed ved en Opera, skulde paa Stedet været arreteret af Vagten; men Dronningen, som var tilstede, gav med Haanden fra sin Loge et Tegn til, at man skulde lade ham være frie, hvilket og stede. Det er den ulykkelige Konge Theodor paa Corsica, som i denne Opera forestilles, hvorledes han i Venedig kommer i stor Forlegenhed for at betale sin Vert, da han vil reise bort efter Carnevallet, og derover spørger sin Fortroelige til Raads.
Kiøbenhavns Postrytter, 1787-02-12
Den myrdede Præsident de Bordy har havt billetter paa 30000 Livres hos sig, hvilke hans Morderske og hendes Hielpershielpere have taget med paa Flugten. De skulle være arretterede i Boulogne, men det er ikke endnu vist.
Kiøbenhavns Postrytter, 1787-02-12
Den 29de Januarii. Den Kongelige Jndbydelse til Velgiørenhed i Anledning af de 4 nye Hospitaler, har virkelig opvakt den Enthusiasmus, den maatte frembringe. Man har allerede over 2 Millioner Livres samlede. Hertugernes og de Pairs høie Collegium har skudt en halv Million sammen; fra Hertuginden af Jnfantado ere 200000 L., fra Hr. von Marigny 30000 L., og fra mange andre forholdsmæssig anseelige Summer indsendte eller subscriberede. Selskabet Salon des Arts har forbundet sig til at betale 72000 R. i 6 Aar.
Kiøbenhavns Postrytter, 1787-02-12
Wien, den 27 Januarii. Generalgouverneur over Crim, Fyrste Potemkins, Adjudant indtraf i disse Dage som Coureer, med Depescher for Hs. Majestæt Keiseren, fra Cherson. Det er næsten utroeligt, hvad Jntriguer Divanet bruger hos de Crimske Tartarer, for at forhindre Kronningen i Cherson. Det tilbyder endogsaa Penge og Tropper i Mængde; og desuagtet kommer dog denne Kroning til at gaae for sig.
Kiøbenhavns Postrytter, 1787-02-12
Keiseren forlanger den allerstrængeste Satisfaction af Porten for det Mord, som i Julii Maaned blev begaaet i Belgrad paa den Østerrigske Kiøbmand Demetrius Dimies.
Kiøbenhavns Postrytter, 1787-02-12
Fra Weichselen, den 27 Januarii. Kongen af Polen reiser den 5te Martii fra Warschau, for at indfinde sig til den bestemte Sammenkomst med Keiserinden af Rusland, hvis Reise til Cherson, efter Beretninger fra Warschau, vil komme til at gaae lige saa vist for sig fra Kiow, som Afreisen fra Carskoe Zelo til Kiowvirkelig er skeet den 18de hujus.
Kiøbenhavns Postrytter, 1787-02-12
Jblant de mange Artikler, som, formedelst Keiserindens Reise, ere transporterede fra Petersborg til Kiow, ere ogsaa 40 28 pundige Kanoner med alt Tilbehør.
Kiøbenhavns Postrytter, 1787-02-12
Zwoll, den 27 Januarii. J Forgaars have nu ogsaa Patrioterne her med al Ceremonie afsat 9 af Stadens Borgemestere og Raadmænd, og i deres Sted udnævnt og taget 9 andre af det Patriotiske Partie i Eed. Alt dette blev bragt i Stand ved en Forsamling i den store Kirke, som varede fra Kl. 9 om Morgenen til Kl. 9 om Aftenen. De adskillige Erklæringer, som skede under denne Act, læste een af Patrioterne op paa Prædikestolen; fra Orgelet hørtes alt imellem Patriotviser og Marscher, og da Acten var til Ende, udbrølede Borgerne et 3 dobbelt Vicat i Kirken for de 9 nye Raadmænd. Derpaa har man i Magistratens og Borgerskabets Navne tilsendt Arvestadtholderen den skriftlige Erklæring, at det beedigede Reglement af 1674 var afskaffet, for saa vidt Indretningen der i Staden angik, og at Valgene følgelig ikke længer kunde sendes Hs. Durchlauchtighed til Approbation.
Kiøbenhavns Postrytter, 1787-02-12
Haag, den 30 Januarii. Sagerne i Provindsen Ytrecht opvække paa nye den almindelige Opmærksomhed i en høi Grad. De Stats lemmer, som ere forsamlede i Amersford, have under 19de hujus affærdiget en meget varm Skrivelse til Staterne af Holland, i hvilken de beklage sig over: "at Staterne af Holland havde ladet gaae særdeles Skrivelser, til de nye Raadsherrer i Ytrecht og i Wyk by Duurste"de, hvilke dog aldrig kunde ansees som Repræsentanter for disse Stæder, og af deres fornemste Indbyggere heller, ikke erkiendtes derfor." Videre beklage de sig endnu deri over Staterne af Hollands Opførsel, i Henseende. til den Troppe-Cordon, de havde ladet drage, og de constitutionsstridige Befalinger, de havde givet samme. Herpaa giennemgaae de stykkeviis de mange uretfærdige og lovstridige Handlinger af de foregivne nye Raadsherrer i Ytrecht, og erklære: "At de derfor saae sig uundgaaelig nødsagede at gribe til saadanne virksomme constitutions"mæssige Messyrer, at Ytrechts og Myks Borgere kunde befries fra det utaalelige Aag, der trykker dem, og som de med saa stor Ret beklage sig over, hvis ikke Staterne af Holland ved deres Jndflydelse i største Hast fandt Midler til at giøre Ende paa Uretfærdighederne Ytrecht; "hvorfor man med Utaalmodighed ventede at see de De"puterede fra de 6 øvrige Provindser udnævnte til For liigs-Underhandlingerne, som maatte holdes i Amersford, eller paa et andet vist Sted i Provindsen Ytrecht." Paa dette Brev have Pensionairerne van Gyzelaer og van Seeberg i Staterne af Hollands Forsamling foreslaget: "At overlade Provindsen Ytrecht til sin egen Skjebne, og ikke meer at blande sig i dens Sager." Herpaa er vel ikke taget nogen Beslutning, men der er dog heller ikke nogen Hollandske Deputerede til Mediationen udnævnt, og overalt seer det høist betænkeligt ud med denne Mediation, da Staterne af Holland ville have den holdet i Leiden eller Haag, og Staterne af Ytrecht i Amersford. - Oven anførte resolverede Brev fra Staterne af Ytrecht har ellers bragt de nye Ytrechtske Raadsherrers Tilhængere næsten til Fortvivlelse. De frygte paa nye for en Beleiring, udbedre derfor de forfaldne Batterier i Ytrecht, føre Kanoner op paa Voldene, trække paa Vagt med brændende Lunter, og stikke nye Pallisader ind imellem, hvor Pøbelen har taget de gamle bort, og brugt dem til Vinterbrænde. Een af de ivrigste Patrioter i Ytrecht, ved Navn Soesbek, har over dette Staternes Brev faaet Convulsioner, i hvilke han, da de vare paa det stærkeste, har bidt Tungen halv af sig.
Kiøbenhavns Postrytter, 1787-02-12
Om Kirke-Scenen i Zwoll den 25de hujus kan endnu med Sandhed meldes, at, saa længe denne Kirke har staaet, har Luften i den ikke været saa inficeret af Brændeviins unst, som i det Øieblik, da Borgerne raabte deres tredobbelte Hurrah.
Kiøbenhavns Postrytter, 1787-02-12
Siden en Engelsk Coureer fra Petersborg i Forgaars passerede her igiennem, vil man vide fra en god Haand, at Handelstractaterne imellem Rusland og Engelland, og imellem Rusland og Frankerige ere underskrevne.
Kiøbenhavns Postrytter, 1787-02-12
Kiøbenhavn, den 12 Februarii. Under 26de Januarii d. A. er Candidatus Juris og Copiist i Søe-Etatens tredie Departements=Contoir, Niels Lemmich, beskikket til Garnisons-Auditeur og Værk-Page paa Fæstningen Christiansøe. I Dag blev 1ste Classe trukken af det 34te Kongel. privilegerede Classe=Lotterie, og udkom følgende høie Gevinster: No. 17045, 5 Rdlr. og Præmie for det 1ste Lod 50 Rdlr. i Hr. Godsches Collection her i Staden; No. 19203, 50 Rdlr. i Sorterup; No. 816, 50 Rdlr. i Jnspecteur Baumgartens; No. 398, 10 Rdlr. og Præmie 50 Rdlr. i sammes; No. 3685, 1000 Rdlr. i Furst's i Arendal; No. 2848, frie Jndskud og Præmie 50 Rdlr. i Holms i Bragnæs; No. 15777, 50 Rdlr. i Raadmand Baads; No. 8968, 100 Rdlr. i Husummers; No. 10624, 50 Rdlr. i Justitsraad Olricks i Helsingøer; No. 18625, 100 Rdlr. i von Mehrens; No. 15962, 100 Rdlr. i Jnspecteur Baumgartens No. 3590, 50 Rdlr. i Fursts i Arendal; No. 16320, 50 Rdlr. i Borups; No. 8921, 100 Rdlr. i Kerns i Jtzehoe; No. 3958, 50 Rdlr. i Jnspecteur Baumgartens; No. 19714, 1000 Rdlr. i Regimentsquarteermester Lunds; No. 7430, 50 Rdlr. i Lunds i Flensborg; No. 1735, 500 Rdlr. i Jnspecteur Baumgartens; No. 11314, 50 Rdlr. i Kammerraad Nergers i Nyekiøbing; No. 13881, 50 Rdlr. i Raadmand Fussings i Horsens; No. 18966, 50 Rdlr. i Secretair Schneiders; No. 3067, 50 Rdlr. i Postmester Bruuns i Bragnæs; No. 5158, 200 Rdlr. i Raadmand Weiners i Bergen; No. 6571, 50 Rdlr. i Jnspecteur Wulfsbergs i Tønsberg; No. 5581, 50 Rdlr. i Baumgartens; No. 12931, 50 Rdlr. i sammes; No. 10658, 50 Rdlr. i Da(Continuationen følger.) nielsens i Holbech.
Kiøbenhavns Postrytter, 1787-02-12
J Tallotteriets 390de Trækning i Altona, den 8de Februarii, udkom følgende Numere: Meteorologiske Observationer.
Kiøbenhavns Postrytter, 1787-02-12
Vinden. Therm.
Kiøbenhavns Postrytter, 1787-02-12
Barom. N. V. 2 3/4 Varme. 5 Februarii. Uvis. S. V. 27. II. 9. 27. II. O. 2 3/4 Udi afvigte Uge fra den 3die Febr. til den 10de dito, ere i denne Kongel. Residencestad copulerede 7 Par. Fødte Drenge 24. Piger 37. Tilsammen fødte 61. Døde Mænd 18. Qvinder 17. Drenge 7. Piger 8, af følgende Sygdomme: Alderdom 3. Apoplexie 2. Barselseng 2. Beenskade 1. Blodgang 1. Brystsyge 3 Feber 2. Forraadnelses=Feber 3. Gicht 2. Hidsig Feber 1. Kopper 2. Langvarig Svaghed 1. Nervesyge 1. Slag 7. Stikflod 1. Svindsoet 1. Tærende Syge 5, Uangivne Svagheder 6. Vattersot 4. Venerisk Syge 2. Tilsammen døde 50. Altsaa 11 flere fødte end døde.
Kiøbenhavns Postrytter, 1787-02-12
J Den Kongel. Hof- og Stats-Calender kan nu bekommes i det Kongel. Bogtrykkerie, uindbunden for 4 Mk., og med Omslag 4 Mk. 4 s.; tillige kan og bekommes Forordningerne for Aaret 1786, for 5 Mk. 4 s. Joct. Martin Luthers liden Katechismus i en nye Udgave, af Hr. Doct. og Stifts-Provst Schønheider, med Læseøvelser til Hovedstykkernes Forklaring og Sentenzer, af den hellige Skrift, er tilkiøbs at bekomme i det kongel. Bogtrykkerie for 6 Sk. uindbunden, og indbunden 10 a 14 Sk., efter Bindets Beskaffenhed.
Kiøbenhavns Postrytter, 1787-02-12
Vibel- og Kirke-Historie, fra Verdens Begyndelse, NB. indtil det 18de Seculum efter Christi Fødsel, hvorudi Guds Kirkes og Lærdoms Tilstand, berømmelige og lærde Mænd, og Skribentere, dens Fiender, Forfølgere og Kiættere, samt andre dertil henhørende mærkværdige Ting, tydelig og paa korteste Maade bliver forklaret, samt med mueligste Accuratesse udgivet af OweeThorning, Sognepræst ved Toftlund Meenighed i Riber Stift. Da der nu i dette roesværdige, smukke og velforfattede Skrift, som bestaaer i 2 Tomer i Qvarto, kan læses iblant andet det, hvad som ellers i mange Bøger var at hente og samle, og paa adskillige Maader fremsat, og da det er det første i sit Slags, der paa den Maade i det Danske Sprog har seet Lyset, vil man haabe med saadant et betydelig Skrifts Oplæggelse at have gjort Fædernelandet en Tieneste; det er til Kiøbs at bekomme i det kongel. Bogtrykkerie for 8 Mk. Exemplaret, eller begge Tomer.
Kiøbenhavns Postrytter, 1787-02-12
Godt Maculatur=Papiir kan tilkiøbs bekommes i det Kongelige Bogtrykkerie.
Kiøbenhavns Postrytter, 1787-02-12
AVERTISSEMENTS. Mandagen den 12te Martii førstkommende, bliver paa det Kongelige privilegerede Assistence=Huus foretagen og holden offentlig Auction over endeel forfaldne og uindløste Pandter, som fra den 11te Julii 1785 til den 12te Januarii 1786 ere satte, bestaaende af Guld og Sølv, silke-, linnede og uldene Gangklæder og Tøi, samt Tin, Kobber og Messing med videre, tillige bekiendtgjøres, at Kiøberne af de contrebande og til udførsel af Landet bortsolgte Pandter have gandske at rette sig efter Placaten af 30te December 1780, og at slige Pandter maa være udførte inden 3 Maaneder fra den Tid de til Toldboden ere afgivne.
Kiøbenhavns Postrytter, 1787-02-12
Directionen for det Kongelige Octroierede Danske Asiatiske Compagnie bekiendtgjør herved: at Onsdagen den 18de April, förstkommende, bliver udi Compagniets Huus holden Auction over endeel Ostindiske og Chinesiske Vahre, i Følge de udstædte Speciel-Carger, ligesaa bliver til samme Tid og Sted bortsolgt endeel fra diverse Auctioner overblevne efterstaaende og uindfriede Chinesiske og Ostindiske Vahre, hvilke 14 Dage forinden Auctionen i Compagniets Pakhuse kan tages i Öiesyn.
Kiøbenhavns Postrytter, 1787-02-16
Kiøbenhavns No. Aar. langs best.
Kiøbenhavns Postrytter, 1787-02-16
Juli. sal. Post-Tidender. en Fredagen, den 16 Februarii. Heraf udgives ugentlig 2de Stykker, ved P. M. Hopffner.
Kiøbenhavns Postrytter, 1787-02-16
Boston, den 15 December. Uroelighederne ind ad Landet have igien været paa det yderste, og i forrige Uge begave de fornemste Jndbyggere af vor Stad sig til Concord, bevæbnede, og til Hest, under Hr. Hitsborns Commando, for at angribe et Partie Misfornøiede, som vare forsamlede der, og vilde hindre Justitsgaarden af Cambringe fra at holde Session. Det gik og saa lykkelig af, at de Misfornøiede alle bleve adspredte, og deres Overhoved, ved Navn Schottuck, dødelig saaret, og tilligemed 2 andre Oprørere taget fangen.
Kiøbenhavns Postrytter, 1787-02-16
Fra den 5te til 7de hujus havde vi et haardt Sneefog, og uhørt høit Vande. 100 Fade Sukker smeltede; Sneen laae paa nogle Steder 7 Fod høi, ja endog i eet af vore Saltpakhuse paa Sydenden stod Vandet 9 Tommer høit, hvorpaa man endnu ikke veed noget Exempel. Paa Nordenden smeltede en stor Deel af denne Artikel. – Siden have vi igien havt et Sneefog, som var værre end det forrige, kun at Vandet ikke har været saa høit. J 3 Dage have vi ikke kunnet komme ud af vore Huse, fordi Sneen har paa nogle Steder ligget 12 Fod høi. Nu arbeide 4 til 500 Mennesker paa at giøre Vei igien. Saadant er endnu aldrig seet her. Levnetsmidler ere derover næsten slet ikke at faae, naar man ei betaler dem 200 Procent dyrere end ellers.
Kiøbenhavns Postrytter, 1787-02-16
Madrid, den 16 Januarii. Man regner, at der endnu forsmægte 4000 Spanier i det Algierske Slaverie. Naar man nu til de store Summer, Freden med Algier allerede har kostet, endnu lægger de Løsepenge, som Græve von Expilly maa betale for alle disse Ulykkelige, saa sees let, at denne Fred kommer vort Hof meget dyrt at staae.
Kiøbenhavns Postrytter, 1787-02-16
Rom, den 20 Januarii. Marchese Antici har med eet nedlagt sit Churcolinske Agentskab hos den Hell. Fader. Da ogsaa Nuntius Pacca har fra Cølln meldet Paven den stærke Modstand, han fra Churcolinsk Side har fundet imod sine sidste Skridt, saa har den Hell. Fader skrevet et langt og eftertrykkeligt Brev til Churfyrsten, hvilket dog uden Tvivl ikkun vil have liden Virkning, og maaskee allene giøre det Onde endnu værre.
Kiøbenhavns Postrytter, 1787-02-16
Paris, den 29 Januarii. Kongen arbeider nu ganske allene paa den Tale, med hvilken han den 7de Februarii vil aabne Assemblee de Notables, og Hs. Majestæt har sat sig fore, ikke forinden at vise den til nogen. Denne Forsamling skal ingenlunde holdes ved aabne, men ved tillukte Dørre; imidlertid er den dertil indrettede Sal i Hotel des Menus umaadelig stor.
Kiøbenhavns Postrytter, 1787-02-16
Wien, den 31 Januarii. Keiseren har nyelig hos 2 Uhrmagere bestilt 72 Gulduhre, besatte med Brillanter, hvilke, tilligemed flere Kostbarheder, skulle uddeles iblant den Russiske Monarkindes Følge. J Keiserens Fraværelse skal Fyrste Kaunitz, bestyre alle offentlige Sager, og kun de allervigtigste sendes efter Hs. Majestæt. Man taler om store Ting, som i dette Aar skulle modnes, og om hvilke meget efter de to Keiserl. Majestæters Sammenkomst torde komme for Lyset. Det naadige Forsyn vaage alleneste over vor Monark paa hans Reise, og føre ham i fuldkommen Sundhed tilbage til os
Kiøbenhavns Postrytter, 1787-02-16
Da det bliver saa almindeligt iblant de Keiserl. Civilbetiente, at giøre Gield, og nyelig igien en af dem, som har 600 Gyldens aarlig Løn, gjorde en Bankerot paa 28000 Gylden, saa skulle alle Betiente, som angive en forsætlig Bankerot, casseres, og, de, som giøre større Gield, end deres Jndkomster for eet Aar beløbe sig til, afskediges af deres Præsident, uden videre Forespørgsel.
Kiøbenhavns Postrytter, 1787-02-16
Da Keiseren i disse Dage udnævnte den unge Græve Haddik til Gubernialraad i Ofen, skrev han en Haand billet til den gamle Feldmarschal Haddik: "At han glædede sig over at giøre en saa fortient Fader en Fornøielse, ved at befordre en retskaffen og haabefuld Søn."
Kiøbenhavns Postrytter, 1787-02-16
Den Oberst, som er ankommen hertil fra Rusland, for at ledsage Keiseren paa Reisen til Cherson, og vise det Keiserlige Følge de bedste og sikkreste Veie, forsikkrer, at den Russiske Monarkindes Reisevogn er saa stor, at den, tilligemed en Ovn, kan rumme alt hvad der høist nødvendig behøves til Keiserindens Betiening, og at den ogsaa derfor maa trækkes af 30 Heste.
Kiøbenhavns Postrytter, 1787-02-16
Fra Donau, den 31 Januarii. J den nye Østerrigske Criminal=Lovbog, som daglig ventes bekiendtgjort, skal den Post om Ægteskabsbrud, naar en Mand gifter sig med sin Pige, og en Kone med sin Tiener, være underkastet haard Straf.
Kiøbenhavns Postrytter, 1787-02-16
Ærkebiskoppen af Salzburg har ladet udgaae et meget skarpt Forbud imod Lotterier, Lottohververne (Collecteurerne) miste, naar de ere betiente eller Pensionister, Embede og Pension den første Gang de giøre sig skyldige heri. Ere de Borgere eller Kiøbmænd, straffes de strax første Gang med Landsforviisning.
Kiøbenhavns Postrytter, 1787-02-16
Det Bayerske Landskab har paa nye indleveret en Forestilling til Churfyrsten, i hvilken det beder ham tage sig af Landets Velfærd og af sine Jndkomster. Begyndelsen, af denne Forestilling, som her leveres med dens egne Ord, kan nogenledes vise Landets nærværende Tilstand: Efter vor Begiering for nogle Aar siden, er vel bleven anordnet en Ministerial Finance=Conferents, for at undersøge og regulere Kamrene og deres Jndkomster og Udgifter. Dette viiste, til vor Trøst, vor Landsherres gode Villie til at tænke paa sin og paa Landets Frelse, og til at redde vort Fædreneland, som alt meere og meere nærmer sig sin Undergang, fra endelig Fordærvelse. En uforsvarlig Forvaltning betiener sig af hele Landets rigelige Afgifter for det meste til egen eller til andres private Fordeel, og misbruger til sin formeentlige Beskyttelse mestendeels Landsherrens egen høieste Person, ved uægte Forestillinger og tilsnegne Bevilgninger. Over Landets almindelige Brøst føres baade hiemme og ude høie og (da Folkets Stemme gemeenlig ikke er nogen som Lyd) ei heller ganske ugrundede Klager. Den eneste Kilde til det Onde ligger deri, at man har forladt den gamle Bayerske Statshuusholdning og Forvaltning af Jndkomster og Udgifter. Man troede i sær at skulle blive vel faren ved et større Antal Betiente. Derved bleve Lønningerne forøgede, nye Embeder, Commissioner, Deputationer og Collegier oprettede. Forlegenheden med at betale disse, og den tiltagende Overdaadighed gjorde, at nye Paalæg og skadelige Finantsmultiplicationer Dag fra Dag fik større Jndpas. Fornemmelig ved det Churfyrstelige Kammer, tildeels ogsaa ved Høistsammes geheime Raadscancellie, er en saadan Over"flødighed af Betiente, at neppe Trediedelen behøvedes. Forretningerne selv lide herved, efterdi det paa saadan "Maade er umueligt at bevare Eenhed i Systemet, og "Lemmernes indbyrdes Virksomhed disses i Søvn. Nogle "uroelige Hoveder smedde ogsaa Planer, som ere fordærvelige for Landet. Denne Mangfoldiggjørelse af Cancelliebetientene har ogsaa endnu den Jndflydelse paa Undersaatterne, at, da Lønningerne ikke ere klækkelige til saa stort et Antal af dem, der trække Løn, saa bringes Borgerne, ved den Forvirring de uendelige Paalæg foraarsage i deres Oeconomie, til at overdrive Priserne paa "Livets Fornødenheder for hverandre, og til at betiene sig af allehaande forbudne Næringsgreeb &c. &c."